Neid võimu- ja vaimusuhteid vapustas maailmasõda. 1917-1918 stiihilises pöördes purunes tsaaride valitsuskepp, ei pidanud vastu ka ajaloolise vallutuse piirid. Eilsest vene provintsist Läänemere ja Peipsi vahel on saanud iseseisev rajariik. Eestlus, kerkinud "tšuudi-soo" alamusest, on üle läinud oma riigikeelele, mis kehib ametiasutistes ja vaimutoimeis, koolis, kõnes, kirjas. Uue noorpõlve kasvatus Eesti vabariigis on ilmselt suunatud läände, mitte itta. Päälesurutud sõltuvusest vabal eesti  rahvustundmusel ja maailmalahtisuse tungil pole enam palju ühist selle päälinnaga, kus kord oma ärksamaid ja avaramaid vaateid omandasid "Peterburi patrioodid".